OpenLLM-France/wikimedia huggingface dataset:
# Nérskaia

El Nérskaia - Нерская (rus) - és un riu de Rússia, passa per l'óblast de Moscou. És un afluent per l'esquerra del Moskvà.
Té 92 km de llargària i ocupa una conca de 1.510 km². Té un cabal mitjà de 8,3 m³/s. La vila més important per on passa és Kuróvskoie.
# Lucas Gafarot i Santacatalina

Lucas Gafarot i Santacatalina (Sant Just Desvern, Barcelona, 26 de setembre de 1994) és un exfutbolista català. Jugava com a lateral esquerre i va militar al Futbol Club Barcelona B de la segona divisió. Després de dos anys cedit a la UE Cornellà, es va retirar el 2017.

## Referències

* ↑ «Siete jugadores del Juvenil A suben al Barça B». mundodeportivo.com, 10-06-2013 [Consulta: 20 setembre 2020].
# Pericoma inornata

Pericoma inornata és una espècie d'insecte dípter pertanyent a la família dels psicòdids que es troba a Sud-amèrica: la província del Neuquén (l'Argentina).

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Quate, L. W., 1963. Review of G. Enderlein's Non-Holarctic Genera of Psychodidae and Description of a New Species (Diptera). Transactions of the Royal Entomological Society of London, 115: 181–196.
# General Motors EV1

L'EV1 va ésser el primer automòbil elèctric produït en sèrie i es va vendre a Califòrnia i Arizona.

## Història

L'EV1 es va desenvolupar a partir del prototipus Impact, presentat el gener de 1990 a la fira "Los Angeles Auto Show", amb la finalitat de satisfer la legislació "Zero Emission Vehicle" que pretenia lluitar contra la pol·lució de l'aire de la ciutat de Los Angeles.
El decret ZEV especificava que el 1998 el 2% dels vehicles nous venuts pels principals fabricants de l'Associació Americana de Fabricants d'Automòbils i el 10% cap al 2003, havien de complir els estàndards "Emissió Zero" tal com els definia el "California Air Resources Board".
GM no va oferir els cotxes en venda sinó en règim de leasing, sense cap clàusula que permetés al client esdevenir propietari en finalitzar.
Es van fabricar 650 EV1 del model de 1997 amb bateria de plom-àcid. Tots van trobar client. El 1999 es va canviar el sistema de bateries a les de Níquel i Hidrur metàl·lic. Se'n van fabricar 465, tots adjudicats.
El 1999 GM va reclamar els 650 vehicles del model 1997 per reparar un cable de càrrega que segons GM podia reescalfar-se i produir foc. L'any següent 200 d'aquests van ser retornats als titulars del leasing per a un nou leasing de dos anys. En els 18 mesos següents 200 vehicles del model 1999 van ser atorgats en Leasing a celebritats i polítics.

### Cancel·lació del programa

A final del 2003 GM va anul·lar el programa EV1. Malgrat tenir llista d'espera i opinions satisfactòries dels clients, GM va dir que no hi havia vendes suficients per fer que l'EV1 fos rendible.
El 2001 el "California Air Resources Board" va modificar el decret ZEV per un "parcial ZEV" per admetre als fabricants la fabricació de cotxes híbrids d'electricitat i gasolina.
General Motors i Daimler-Chrysler van posar llavors un plet contra l'estat de Califòrnia i el "California Air Resources Board" al·legant que les noves normes ZEV contravenien una llei que negava als estats la competència sobre el mercat dels combustibles.
El CARB va respondre eliminant del decret la part corresponent als vehicles elèctrics. GM, que havia fabricat l'EV1 en funció de la part de decret ZEV que ja no era vigent, va cancel·lar tot seguit el programa.

## Vegeu també

* Who Killed the Electric Car?
# Bridgeport

«Bridgeport» té aquests significats:
* Bridgeport (Alabama)
* Bridgeport (Califòrnia)
* Bridgeport (Connecticut)
* Bridgeport (Illinois)
* Bridgeport (Oklahoma)
* Bridgeport (Ohio)
* Bridgeport (Nebraska)
* Bridgeport (Nova York)
* Bridgeport (Texas)
* Bridgeport (Virgínia de l'Oest)
* Bridgeport (Washington)
# Open Society Foundations

Open Society Foundations (OSF), abans Open Society Institute, és una xarxa internacional de fundacions fundada per George Soros. Open Society Foundations dona suport econòmic a grups de la societat civil d'arreu del món, amb un objectiu declarat d'avançar en la justícia, l'educació, la salut pública i els mitjans de comunicació independents. El nom de la xarxa està inspirat en el llibre de Karl Popper de 1945 The Open Society and Its Enemies.
L'oficina regional europea de la xarxa i l'Open Society Initiative for Europe tenen la seu a Barcelona des del 2013. El 2018 va moure's del Raval a una nova seu a Sarrià.

## Referències

* ↑ «L'Open Society Foundation for Europe s'instal·larà a Barcelona».
* ↑ Viglione, Ignacio. «L'Open Society Foundations estrena seu a Barcelona», 16-03-2018. [Consulta: 2 setembre 2019].

## Enllaços externs

* Open Society Foundations
# Maremar

Maremar és el catorzè disc de llarga durada publicat per Lluís Llach el 1985.
Tot i que a Maremar no inclou cap composició llarga, els temes de la primera cara del disc formen una unitat amb el fil conductor de la interiorització de la mort d'una persona estimada, l'enyor que aquesta desaparició implica, i l'acceptació del fet en nom de les lleis cícliques.
En la unió dels dos mots del títol Serra d'Or hi veia «el mar com a mare universal. És el líquid amniòtic d'un fetus que va esdevenir la Humanitat.» Considerava Un núvol blanc, la darrera peça de la cara A, «la clau de volta, la peça central de l'àlbum. L’enyor i la tristesa deixen pas a l'esperança –aquest núvol blanc ja esmentat al tema Maremar–: el món és un cercle ple de cercles, un seguit de cicles perfectes i l'acceptació d'una marxa implica fer possible el retorn. Una superba melodia il·lustra aquesta filosofia un xic arrelada en el vitalisme de Salvat-Papasseit ("... perquè per tornar a néixer necessitem morir")».
Es va extreure un senzill amb les cançons Maremar i Mai no sabré.

## Cançons

* Maremar
* Cant de l'enyor
* Nin non
* Un núvol blanc
* A l'estació
* Mai no sabré
* Només per a tu
* No

## Fitxa tècnica

* Editat per: Ariola 206.891 I. LP. 1985
* Enregistrat per: Estudis Eurosonic, el febrer i març 1985
* Enginyer de so: Mike Cooper
* Ajudants d'estudi: Alberto Pinto i Fernández Álvarez
* Mescles d'estudi: Alberto Pinto i Fernández Álvarez
* Mescles digitals: Sistemes F.1 i U-matic
* Arranjaments i direcció musical: Manel Camp i Lluís Llach
* Col·laboracions: Maria del Mar Bonet i Marina Rossell (a Cant de l'enyor)

## En altres mitjans

Dagoll Dagom va basar la música del seu espectacle del mateix títol en l'obra de Llach per fer una adaptació de Pèricles, Príncep de Tir de William Shakespeare.

## Referències

* ↑ «Discografia». lluisllach.com. [Consulta: 20 juliol 2022].
* 1 2 «Discografia - Maremar». lluisllach.com. [Consulta: 20 juliol 2022].
* ↑ «Singles - Maremar». lluisllach.com. [Consulta: 21 juliol 2022].
* ↑ «Maremar» (pdf). Dagoll Dagom. [Consulta: 20 juliol 2022].

## Enllaços externs

* El disc al web oficial Arxivat 2007-05-20 a Wayback Machine.
* Les lletres de les cançons
# Pimelles

Pimelles és un municipi francès, situat al departament del Yonne i a la regió de Borgonya - Franc Comtat. L'any 2007 tenia 62 habitants.

## Demografia
### Població

El 2007 la població de fet de Pimelles era de 62 persones. Hi havia 20 famílies, de les quals 4 eren unipersonals (4 dones vivint soles i 4 dones vivint soles), 12 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 51 habitatges, 26 eren l'habitatge principal de la família, 19 eren segones residències i 6 estaven desocupats. 48 eren cases i 3 eren apartaments. Dels 26 habitatges principals, 20 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 1 tenia dues cambres, 9 en tenien tres, 10 en tenien quatre i 7 en tenien cinc o més. 20 habitatges disposaven pel capbaix d'una plaça de pàrquing. A 14 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Pimelles el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 8 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 4 | 50 a 54 | 8 |
| 0 | 45 a 49 | 4 |
| 4 | 40 a 44 | 0 |
| 12 | 35 a 39 | 4 |
| 8 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 36 persones, 32 eren actives i 4 eren inactives. De les 32 persones actives 28 estaven ocupades (16 homes i 12 dones) i 5 estaven aturades (3 homes i 2 dones). De les 4 persones inactives 2 estaven jubilades i 2 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de comerç i reparació d'automòbils.
L'únic servei als particulars que hi havia el 2009 era una fusteria.
L'any 2000 a Pimelles hi havia 7 explotacions agrícoles que ocupaven un total de 608 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Pimelles a l'INSEE.
* Évolution et structure de la population Fitxa amb el detall de dades de Pimelles a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# David Qimhí

David Qimhí - דוד קמחי - també transcrit com Kimchi o Kimhi altrament conegut per l'acrònim hebreu RaDaK - רד"ק - (Girona o Narbona, 1160 – 1235)) va ser un rabí medieval, comentarista bíblic, filòsof i gramàtic resident a Narbona entre 1190 i 1232. Era fill del rabí Joseph Qimhí i el germà del rabí Moses Qimhí, els dos eren comentaristes bíblics i gramàtics. Totes les obres de la família Qimhí van ser guardades per la família Yahya de Lisboa, Portugal. David Qimhí és conegut principalment pels seus comentaris del llibre Neviïm. També va escriure comentaris dels llibres del Gènesi, Salms i Cròniques. Les seves obres es focalitzen en la llengua, el nikkud (vocalització), la tradició rabínica de la lectura, la gramàtica, i el significat literal de les paraules.

## Referències

* ↑ Torres i Amat, Fèlix. Memorias para ayudar a formar un diccionario crítico de los escritores catalanes y dar alguna idea de la antigua y moderna literatura de Cataluña (en castellà). Barcelona: Imprenta de J. Verdaguer, 1836, p. 342-343 [Consulta: 30 setembre 2013].
* ↑ Frank, Daniel H.; Leaman, Oliver. The Cambridge Companion to Medieval Jewish Philosophy (en anglès). Cambridge University Press, 2003, p. xviii. ISBN 0521655749.
* ↑ Eric Lawee (2001), Isaac Abarbanel's stance toward tradition: defense, dissent, and dialogue, p. 30. New York: SUNY Press. ISBN 0791451267

## Enllaços externs

* http://www.ou.org/about/judaism/rabbis/radak.htm
* http://www.daat.ac.il/daat/mahshevt/natsrut/david-2.htm (hebreu)
# Bridge over Troubled Water (cançó)

"Bridge over Troubled Water" (literalment, Pont sobre aigua turbulenta) és una cançó del duo estatunidenc Simon and Garfunkel, del seu disc homònim. Produït el 1970 pel duo i Roy Halee. Mostra influències de la música gòspel.
Aquesta cançó va rebre cinc trofeus dels Premis Grammy del 1971. Va esdevenir el single de més èxit de Simon & Garfunkel. Més de 50 artistes (incloent Elvis Presley) n'han fet versions.

## Guardons
### Premis

* 1971: Grammy a la cançó de l'any
* 1971: Grammy a la gravació de l'any

## Referències

* ↑ «Sold on Song – Bridge Over Troubled Water». BBC Radio 2. [Consulta: 4 novembre 2014].
* ↑ Hartman, Kent. The Wrecking Crew. St. Martin's Griffin, 2012, p. 261–263. ISBN 978-1-250-03046-7.

### Bibliografia

* Eliot, Marc. Paul Simon: A Life. John Wiley and Sons, 2010. ISBN 978-0-470-43363-8.
* Fornatale, Pete. Simon and Garfunkel's Bookends. Rodale, 2007. ISBN 978-1-59486-427-8.

## Enllaços externs

* Video recording of "Bridge over Troubled Water" a YouTube, Paul Simon, composer; sung by Art Garfunkel
* Lletra de la cançó a MetroLyrics
# Utena, la noia revolucionària. Apocalipsi adolescent

Utena, la noia revolucionària. Apocalipsi adolescent (少女革命ウテナ アドゥレセンス黙示録, Shōjo Kakumei Utena Aduresensu Mokushiroku) és una pel·lícula d'anime japonesa de 1999. És una continuació de la sèrie de televisió d'anime de 1997 Utena, creada pel col·lectiu d'artistes Be-Papas. La pel·lícula és dirigida per Kunihiko Ikuhara, escrita per Yōji Enokido basada en una història d'Ikuhara, i produïda per l'estudi d'animació JCStaff.
La trama segueix a Utena Tenjou, una estudiant de secundària tomboy que es veu involucrada en una sèrie de duels d'espasa per guanyar la mà d'Anthy Himemiya, una misteriosa estudiant coneguda com la "núvia rosa". La pel·lícula destaca pel seu ampli ús de metàfores i simbolisme; el seu enfocament en temes de gènere, sexualitat i transició de l'adolescència a l'edat adulta; i pel seu material temàtic més madur en relació amb la sèrie d'anime.
A finals de 2022 la distribuïdora Jonu Media va anunciar que doblaria la pel·lícula al català durant el primer trimestre de 2023. El 20 de maig de 2023 se'n va fer la preestrena de la versió doblada al català a la Jonu Fest by Japan Weekend. El 21 de setembre d'aquell any es va incorporar a la plataforma Jonu Play.

## Referències

* ↑ «The Resolutions of Utena». Calvin University, 29-01-2014. [Consulta: 12 octubre 2019].
* ↑ Ikuhara, Kunihiko (Director) (August 14, 1999). Shōjo Kakumei Utena Aduresensu Mokushiroku (Motion picture). Japan: J.C.Staff.
* ↑ «Abierta la preventa de Utena: La Chica Revolucionaria, Apocalipsis Adolescente – La película» (en castellà). Misiontokyo.com. [Consulta: 12 desembre 2022].
* ↑ Correa, Alejo. «Nuevo pase de Utena en el Jonu Fest 2023» (en castellà), 08-05-2023. [Consulta: 21 maig 2023].
* ↑ «Utena, la noia revolucionària: Apocalipsi adolescent». Desdelsofà.cat. [Consulta: 22 setembre 2023].
# Open Sound Control

Open Sound Control (OSC) és un protocol per a sintetitzadors de so en xarxa, ordinadors i altres dispositius multimèdia adreçats a actuacions musicals i control d'espectacles. L'OSC presenta avantatges que inclouen la interoperabilitat, precisió, flexibilitat i organització/documentació. OSC s'empra per a compartir dades entre instruments musicals, especialment els electrònics. L'OSC és comparable al formats XML, WDDX, o JSON.

## Característiques

* Esquema de noms simbòlics del tipus URL. Ampliable i dinàmic.
* Dades numèriques i d'alta resolució.
* Llenguatge de coincidència de patrons (pattern matching) per a especificar múltiples receptors d'un únic missatge.
* Marques de temps (time tags) d'alta resolució.
* Missatges empaquetats per aquells events que cal que ocorrin simultàniament.
* Sistema d'interrogació per a trobar dinàmicament les capacitats d'un servidor OSC o obtenir-ne documentació.

## Aplicacions

Exemples de programari amb implementacions OSC :
* Ardour, Bidule, CasparCG, ChucK, Crystal Space, CSound,Cubase,Digital Performer, Dorico,ENTTEC LED Mapper (E.L.M),Fluxus,FreeJ, Gesture Recognition Toolkit,IanniX, Impromptu,Isadora, (v.1.1),JUCE(Framework), Kyma,LightFactory, Lily, LiVES, Logelloop, Logic Pro, Max/MSP, Mocolo, Modul8, MuseScore, Mxwendler, Nuendo, OpenFrameworks, Overtone (Clojure), Processing Pure,Pure Data,QLab, Quartz Composer (as of v3.0 / Mac OS X v10.5), Reaktor, REAPER, Renoise, Sonic Pi, SuperCollider, Squeak, Stamp, Strand NEO, TouchDesigner, Traktor DJ Studio, Unreal Engine, Veejay, VirtualDJ, vvvv
Exemples maquinari amb implermentacions OSC :
* AlphaSphere
* Audiocubes
* Kyma
* Lemur Input Device
* MIDIbox
* Milkymist One
* Monome 40h

## Vegeu també

* Protocol MIDI

## Referències

* ↑ «Introduction to OSC | opensoundcontrol.org» (en anglès). http://opensoundcontrol.org. Arxivat de l'original el 2011-11-26. [Consulta: 17 juny 2017].
* ↑ «/chapter: A-Open-Sound-Control / CSOUND» (en anglès). http://write.flossmanuals.net.+[Consulta: 17 juny 2017].
* ↑ «Introduction to OSC» (en anglès). https://www.youtube.com.+[Consulta: 17 juny 2017].
* ↑ «An Introduction To OSC | Linux Journal» (en anglès). http://www.linuxjournal.com.+[Consulta: 17 juny 2017].
* ↑ «Open Sound Control 1.0 specifications» (en anglès). https://hangar.org.+[Consulta: 17 juny 2017].
# Margarida de Borbó i de Borgonya

Margarida de Borbó (Ducat de Borbó 1438 - Pont-d'Ain, Ducat de Savoia 1483) fou una princesa de Borbó i duquessa consort de Savoia.

## Antecedents familiars

Va néixer el 5 de febrer de 1438, filla del duc Carles I de Borbó i Agnès de Borgonya. Era neta per línia paterna de Joan I de Borbó i Maria de Berry, i per línia materna del duc Joan I de Borgonya i Margarida de Baviera-Straubing. Fou germana dels ducs Joan II, Carles II i Pere II de Borbó i cunyada del seu propi cosí Carles I de Borgonya.
Morí el 24 d'abril de 1483 a la població de Pont-d'Ain, que en aquells moments formava part del Ducat de Savoia i que avui dia forma part del departament francès de l'Ain.

## Núpcies i descendents

Es casà el 6 d'abril de 1472 a la població de Moulins amb el futur Savoia Felip II de Savoia. D'aquesta unió tingueren:
* Lluïsa de Savoia (1476-1531), casada el 1488 amb Carles I d'Angulema i pares del rei Francesc I de França
* Girolamo de Savoia (1478)
* Filibert II de Savoia (1480-1504), duc de Savoia
# Pimelodella boschmai

Pimelodella boschmai és una espècie de peix de la família dels heptaptèrids i de l'ordre dels siluriformes.

## Morfologia

Els mascles poden assolir els 10 cm de llargària total.

## Distribució geogràfica

Es troba a Amèrica: Brasil.

## Referències

* ↑ ITIS (anglès)
* ↑ Eigenmann C. H. & Eigenmann R. S. 1888. Preliminary notes on South American Nematognathi. I. Proc. Calif. Acad. Sci. (Ser. 2) v. 1 (pt 2). 119-172.
* ↑ BioLib (anglès)
* 1 2 FishBase (anglès)

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# General Pico

General Pico és una ciutat argentina, la segona en importància de la Província de La Pampa. És al seu torn la capçalera del departament Maraco, al nord-est de la província.

## Referències

* ↑ «Municipalidad de General Pico» (en castellà). [Consulta: 2 gener 2020].
# Pacé (Ille i Vilaine)

Pacé (en bretó Pazieg, en gal·ló Paczaé) és un municipi francès, situat a la regió de Bretanya, al departament d'Ille i Vilaine. L'any 2006 tenia 8.528 habitants.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 419 | 2 402 | 2 310 | 2 489 | 2 789 | 2 504 | 2 503 | 2 504 | 2 610 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 505 | 2 522 | 2 650 | 2 327 | 2 568 | 2 547 | 2 536 | 2 578 | 2 456 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 220 | 2 165 | 2 150 | 1 970 | 1 959 | 1 919 | 1 856 | 1 900 | 1 991 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1 959 | 2 338 | 3 687 | 4 954 | 5 556 | 7 885 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1983-1989 | René Lopinet | |
| 1989-1995 | Fréderic Venien | PS |
| 1995-2002 | Philippe Rouault | UMP |
| 2002- | Paul Kerdraon | UMP |

## Agermanaments

* Steinsel
# Pierre Paul Royer-Collard

Pierre Paul Royer-Collard (Sompuis, 21 de juny de 1763 - Châteauvieux, 2 de setembre de 1845) fou un polític i pensador francès.
Va ser membre de la Comuna francesa i professor de la Sorbona entre 1811 i 1814. Identificat amb el corrent de l'espiritualisme i el doctrinarisme s'oposà a la ideologia de la Il·lustració i del sensualisme. A Catalunya influí sobre Ramon Martí d'Eixalà i Francesc Xavier Llorens i Barba, entre d'altres.

## Referències

* ↑ «Pierre Paul Royer-Collard». Gran Enciclopèdia Catalana. Barcelona: Grup Enciclopèdia Catalana.
# Germanicòpolis

«Germanicòpolis» té aquests significats:
Nom de tres ciutats de l'Àsia Menor:
* Germanicòpolis de Bitinia
* Germanicòpolis de Cilícia, actual Ermenek
* Germanicòpolis de Paflagonia, actual Çankırı
# Dave Sullivan

Dave Sullivan va ser un dels components inicials de la famosa banda de heavy metal anglesa Iron Maiden. El seu període d'activitat a la banda originària de Londres va ser del 1975 fins al 1976. El poc temps que va estar a la banda va compartir el treball de guitarrista amb Terry Rance i després amb Bob Sawer, fins que va ser reemplaçat per Dennis Startton amb qui gravarien l'àlbum d'estudi homònim i que després seria reemplaçat per Adrian Smith. La seva vida com ha artista no ha set gaire reconeguda.
El DVD "The History of Iron Maiden: The Early Days" es fa una referència a Dave Sullivan, recordant els primers moments de la banda, Iron Maiden.

## Referències

* http://www.taringa.net/posts/info/1101331/Biografia-Iron-Maiden.html Arxivat 2016-03-03 a Wayback Machine.

## Enllaços externs

* http://www.myspace.com/ironmaiden
* http://www.youtube.com/user/ironmaiden?feature=results_main
* http://www.ironmaiden.com/
# Camafeu (monedes)

En conservació i valoració de monedes, el camafeu és el contrast entre el relleu de la moneda i el fons, que en les monedes de prova habitualment li dona un aspecte brillant i semblant a un espill.

## Camafeu en monedes no de prova

Tot i que són poc freqüents, algunes monedes de circulació generals (que no són de prova) poden presentar camafeu com a resultat del polit de la matriu. Aquestes monedes solen designar-se "PL" (Proof-Like) si l'efecte camafeu és prou fort. Les monedes que presenten una capacitat de reflex molt notable fins i tot es poden designar "DMPL" (Deep Mirror Proof-Like, de vegades reduïdes a "DPL" o Deep Proof-Like).

## Camafeu invers

Existeixen monedes que en compte de presentar l'efecte d'espill al fons, el presenten al relleu de la moneda. En 2006 la Casa de la Moneda dels Estats Units va fabricar les seves primeres monedes de prova amb camafeu invers per commemorar el 20è aniversari del programa American Eagle Bullion Coin.

## Referències

* 1 2 Bucki, James. «Cameo (CAM) a la prova de monedes». Actince. [Consulta: 10 maig 2021].
* ↑ «Learn Grading: Prooflike (PL) and Deep Prooflike (DPL)» (en anglès). NGC Coin, 12-06-2018.
* ↑ «What is a reverse proof coin?» (en anglès). APMEX.